b'\n_START_ARTICLE_\nPonomari\n_START_PARAGRAPH_\nPonomari on ortodoksisen kirkon alttaripalvelija. H\xc3\xa4nen teht\xc3\xa4v\xc3\xa4n\xc3\xa4\xc3\xa4n on auttaa piispaa ja papistoa jumalanpalveluksissa alttarissa._NEWLINE_Ponomarina voi toimia papin luvalla kuka tahansa ortodoksinen mieshenkil\xc3\xb6. Alaik\xc3\xa4rajana pidet\xc3\xa4\xc3\xa4n seitsem\xc3\xa4\xc3\xa4 vuotta, koska jonkinasteinen lukutaito on t\xc3\xa4rke\xc3\xa4, joskin hiukan nuorempiakin on joskus n\xc3\xa4hty, yleens\xc3\xa4 is\xc3\xa4ns\xc3\xa4 tai kumminsa tiukassa ohjauksessa. Suurissa seurakunnissa on yleens\xc3\xa4 runsaasti stikareita nuoriakin ponomareja varten. Samoin mm. Helsingin ortodoksinen seurakunta on j\xc3\xa4rjest\xc3\xa4nyt erityisen ponomarikerhon nuorten apulaisten kouluttamista varten. Helsingiss\xc3\xa4 kerhoa on ohjannut ylidiakoni.'